A Comunidat Foral de Navarra se divide en 12 comarcas —clamadas eskualdeak en basco y comarcas en castellán—, que son feguras churidicas constituyidas como divisions administrativas locals disenyadas pa proporcionar servicios locals de proximidat. Siguen as antigas divisions d'o Reino de Navarra, que incluyen feguras como a merindat u l'almiradio. Actualment, Navarra se divide en 12 comarcas y 4 subcomarcas dende a Lei Foral 04/2019 aprebada por o gubierno d'Uxue Barkos o 2019. Manimenos, o proceso de disolución d'as antigas entidatz y a creyación d'as nuevas fue aturau por o siguient gubierno de Maria Chivite, fendo que huei agún no s'haiga completau, anque as comarcas existen oficialment.